במסגרת פעילויות הקיץ של עיריית נשר, רשת המתנ"סים נשר, ויחידת הנוער העירונית, הובילה מועצת הנוער נשר את מסיבת פתיחת הקיץ לנוער. האירוע התקיים ב"קאנטרי ספייס נשר" ולקחו בו חלק מעל ל-300 בני נוער.
האירוע התקיים במסגרת אירועי הקיץ וממשיך את מסורת אירועי התרבות לנוער אותם מובילה יחידת הנוער העירונית ומארגנת מועצת הנוער. האירוע כלל מסיבת בריכה עם הופעה של די.ג'י LUNO – שהוא תושב נשר, וכן הופעה מרכזית של ההרכב האלקטרוני: "עידו בי וצוקי".
השנה מציעה יחידת הנוער העירונית פעילויות לאורך חודשי יולי-אוגוסט המיועדים לנוער וכוללים: מסיבות בריכה, מופע סטנד-אפ של אורי חזקיה, יציאות לאתרים ואטרקציות ברחבי הארץ וכן מכירה מוזלת של כרטיסי קולנוע וכרטיסים לחדרי בריחה ועוד.
ראש העירייה, אבי בינמו, מסר: "זו זכות גדולה לראות את פניהם של בני הנוער שלנו מחייכים. אנו ממשיכים להשקיע בצעירים, דור העתיד של העיר, לספק להם תוכן ומגוון חוויות ובכך גם לסייע להתמודדות של ההורים עם האתגר שנקרא: 'החופש הגדול'. בני הנוער מוזמנים להמשיך ולקחת חלק בשלל האירועים שתכננו עבורם וליהנות ובגדול".